**Ōku Wheako, Ōku Mōtika: Kā Tautoko me kā Ratoka**

**Whenu Toru - Pukapuka Uiui**

**Pukapuka Pāroko nā te Kaiwhakauru**

Tēnā Koe,

**He tono tēnei ki a koe ki te hono mai ki tēnei kaupapa; he rakahau e pā ana ki kā rōpū tautoko i te huka whaikaha me kā wheako hoki o aua tākata whaikaha huri noa i Aotearoa.**

Nau mai kuhu mai ki te whakaoti pukapuka uiui e pā ana ki kā wheako o kā tākata whaikaha i kā tautoko me kā ratoka whaikaha i Aotearoa. Kai te kōkiritia te rakahau nei e te rōpū rakahau i te Pūtahi o Donald Beasley (DBI). He Pūtahi rakahau whaikaha a DBI kai Ōtepoti.

**He aha te kaupapa o taua nei rakahau?**

I Aotearoa, ko tā te kāwanataka he tautoko, he whakatū ratoka, e ea pai ai ka mōtika tākata o te huka hauā. Hai tauira, ko te mōtika ki te whai hauora, whai mātauraka me te whai whare.

I kā wā o mua, ko tautokohia te huka hauā e te Manatū Hauora (MoH), e te Kaporeihana Āwhina Huka Whara rānei (ACC). Ko whakatū ratoka hoki te Tāhuhu o te Mātauraka (MoE), te Manatū Whakahiato Ora (MSD), me Te Whatu Ora (kā Poari Hauora-ā-rohe o mua). Heoti anō, ehara i te mea ko whāia kā mea katoa e hiahiatia ana e te huka hauā i raro i ēnei kaupapa. Ka mutu, i ētahi wā ko mahue katoa i a rātau.

I te marama o Hūrae 2022 i whakatūria a Whaikaha - Ministry of Disabled People. Ko tētahi o ā Whaikaha mahi tuatahi ko te whakarewa i te pūnaha tautoko hauā hou, ko kīia nei ko, ‘He Mana tō te Oraka’ (Enabling Good Lives – EGL). He mea hou tou ēnei whakariteka.

E manakohia ana te rakahau ki te āta mātai i te whai wāhitaka o te huka hauā ki kā ratoka tautoko i te wā tou o ēnei panonihaka. I tēnei wāhaka o te rakahau e pīraki ana mātau ki kā tākata hauā me ō rātau wheako rerekē o kā ratoka tautoko, me ērā wheako hoki o ō rātau whānau me ō rātau hoa tautoko, ki te whakaoti pukapuka uiui.

He wāhaka tēnei hinoka i te mahi Ārahi ā-Whaikaha i te Aroturukitaka o te Kawenata o te Kotahitaka o kā Whenua o te Ao mō kā Mōtika Takata o te Huka Hauā (UNCRPD) ki Aotearoa. E whakarārakitia ana e te Kawenata nei (UNCRPD) tā te Kāwanataka o Aotearoa e mātua whai ai kia mōtika taurite ai ō te whaikaha mōtika ki ō tātou katoa. Tae atu hoki tēnei ki ō te whaikaha mōtika ki kā tautokohaka me kā ratoka. E mea whakahirahira te mōhio mena kei te whakatutukihia, me te taumata hoki o te pai o taua whakatutukitaka.

Kai te hiahia mātau ki te mōhio ki kā whakaaro, ki kā kare ā-roto hoki o te huka hauā mō kā ratoka tautoko me kā panonihaka o te pūnaha tautoko huka hauā, Whaikaha – Ministry of the Disabled People, ā, e pēhea hoki ēnei panonihaka e whakaea i kā mōtika o te huka hauā ki raro i te UNCRPD.

Hai te otika o te rakahau nei ka āhei nei e mātau te whakamōhio pai atu ki te Kāwanataka o Aotearoa, ki te Kotahitaka o kā Whenua o te Ao mō te whai wāhitaka o te huka hauā ki kā ratoka tautoko.

**Ko wai mātou?**

**Mā wai te rakahau e mahi?**

Ko kā kairakahau:

* Dr Brigit Mirfin-Veitch (Kaiwhakahaere/Director)
* Dr Robbie Francis Watene (Kairakahau Matua/Senior Researcher)
* Umi Asaka (Paewai Rakahau/Junior Research Fellow)
* Eden Tuisaula (Kairuruku/Research Assistant)
* Aroha Mules (Kairuruku/Research Assistant)
* Jacinta Tevaga (Kairuruku/Research Assistant)
* Wally Noble (Kairuruku/Research Assistant)
* Monica Leach (Kairuruku/Research Assistant)

Ko roa mātou e mahi tahi ki kā tākata whaikaha i kā hinoka rakahau, he whaikaha a Robbie rātou ko Umi, ko Eden, ko Aroha, ko Jacinta, ko Wally, ko Monica.

**Mā wai e whakauru ki taua nei rakahau?**

Ko te huka e pakeke ake ana i te 18 tau, e tautohu ana he whaikaha rānei, he whānau rānei, he kaitautoko tata rānei, ā, e āhei ana ki te whakaae here-kore atu nei, tērā e whakaaetia ai kia whakakī i te pukapuka uiui.

Ko kā whānau me kā kaitautoko tata o kā tākata hauā taurea, hauā whakauaua, e pōhiritia ana ki te tuku i ō rātou whakaaro me ō rātou wheako e hākai ana ki kā ratoka tautoko me kā ratoka e whiwhi ana te takata whaikaha kei te tautokohia.

I ētahi atu wāhaka o te rakahau ka whakahaerehia e mātou kā uiui takitahi me kā uiui ā-rōpū (tirohia tā mātou paetukutuku mō ētahi atu anō pāroko).

**Me pēhea ahau e whai wāhi atu ai ki te pukapuka uiui, ā, he aha tāku hei mahi?**

Mena koe e rata mai ana ki te whakakī i te pukapuka uiui, tēnā whakapā mai ki te honoka nei:

<https://corexmss43gf6x5cw7qm.qualtrics.com/jfe/form/SV_ePppck9LBV21zNA>

Mena e pīraki ana koe ki te whakautu i te rāraki uiui mā te pepa rānei, mā te īmēra rānei, mā te waea rānei, mā te huitopa rānei, tēnā koa whakapā atu ki te rōpū aromātai.

Umi Asaka (Paewai Rakahau/Junior Research Fellow)

Free phone: 0800 878 839

Email: uasaka@donaldbeasley.org.nz

admin@donaldbeasley.org.nz

Website: www.donaldbeasley.org.nz

Postal Address:

Suite 4, Level 2
 248 Cumberland Street
 Dunedin 9016, New Zealand

I roto i te pukapuka uiui ka uia koe mō ō wheako mō:

* Kā tautoko me kā ratoka i kā tau e 5 ko pahure;
* Whaikaha - Ministry of Disabled People, He Mana tō te Oraka (Enabling Good Lives), Kaporeihana Āwhina Huka Whara (ACC) me ētahi atu ara tautoko;
* Te whakawhiti i te Pūnaha Tautoko Hauora me te Hauora o mua ki Whaikaha me He Mana tō te Oraka (Enabling Good Lives);
* Kā tautoko pai e ai ki a koe me ō whakaaro ki kā panonitaka me tutuki e pēnei ai.

Ka uia hoki koe mō ō taipitopito hakapori matua (hei tauira, ko tō pakeke, ko ō iwi, ko tō ira, me tō momo hauātaka).

Kai tōna 30-60 mīniti te roa o te pukapuka uiui hai whakaoti, i ruka anō hoki i te nui o tāu e tohatoha mai ai.

**Ka ahatia kā pāroko ka whāki atu ahau ki a koe?**

Ka tūmataitihia e mātou ō pāroko. Kāore te Rōpū Rakahau e kōrero ki tētahi atu mōu, ki te kore koe e whakaae, hāuka rā ko te haumaru ōu, o tētahi atu rānei e raru ana, ā, me pērā mātou i raro i te ture.

Ko te take e hurahia ai e mātou tāu i kī mai ai ki tētahi kē atu kai ruka i tō whakamōhio mai kai te tūkinotia koe, kai te tūkino rānei koe i tētahi atu. Heoti anō ka mātua kōrero tahi ki a koe i mua te mahi pērā.

Kai a koe te rua wiki ki te arotake me te takatā i āu whakautu ki te pukapuka uiui, i ruka i te tono mai. Ahakoa ko ētahi o kā mea ka whākina mai e koe ka whakamahia i te Pūroko ā-Hinoka me ētahi atu whakaputaka, ka mātua oti i a mātou te whakariterite e kore ai e tautohua ake koe.

Tērā pea ka takaroa a waekanui i te whakaoti pukapuka uiui, me te whiwhi i te Pūroko ā-Hinoka matua. He mea whakahirahira kia kīia ake tērā te Pūroko ā-Hinoka ka whakamahia pea e kā tari Whaikaha, e kā ratoka hauora, whaikaha ā-hapori, te Kāwanataka o Aotearoa me Te Kotahitaka o Kā Iwi o te Ao hei āwhina i a rātou ki te wānaka ake me te panoni ake i te ara e tuku ai e rātou kā tautoko me kā ratoka.

**Ko wai ka kite i aku pāroko, i aku taipitopito me kā whakautu pukapuka uiui?**

Ko te Tira Rakahau o DBI, ko kā Kaiaroturuki Rakahau me kā kaiwhakawhiti-ā-tuhi anake kā tākata ka kite i kā kōrero rānei ka tukuna mai e koe. Ka whakamahia tētahi pūnaha tohu kia kore rawa e taea e tētahi atu te tautohu atu koe, ō kōrero rānei.

**Ka ahatia kā kōrero, me kā pitopito kōrero ka tukuna ki tēnei rakahau?**

Ka noho tapu kā mea katoa ka tukuna mai e koe ki te Donald Beasley Institute mō te 10 tau. Mutu ake i te 10 tau ka turakina.

**Ka ahatia ki te kore au e hiahia ki te whai wāhi ki te pukapuka uiui?**

Horekau. Ki te kore koe e pīraki ki te uru mai, kei te pai tou. Kāore he mana tō tētahi atu ki te kī atu me uru mai koe ki tēnei rakahau.

Ki te kore koe e hiahia ki te uru mai, ekari kei te hiahia tonu ki te mōhio mō kā rakahau e haere ake nei, me tūtohu mai tō aroka ki DBI mā te waea rānei, mā te īmera rānei.

**Ka ahatia mena ka whai wāhi au ki te pukapuka uiui, kātahi ka kihirua au?**

Horekau. Kei te pai tonu te whakatau kāore tonu koe i te hiahia uru mai, ka kihirua rānei. Ka unuhia tō whakaae, ka wehe rānei i te wā e hiahia ana, kāore he aha ka pā atu ki a koe. Ki te wehe koe, kai a koe te tikaka mena rānei ka āhei mātou ki te whakamahi i kā pāroko ko tukuna mai e koe i te pukapuka uiui.

**Ka ahatia mēnā mā tēnei mahi e whakamamae au?**

E whakapaetia ana kāore koe e pāmamae i tēnei rakahau. Ki te roko koe i tētahi mamae ā-hinekaro, ā-wairua hoki e pā ana ki tēnei rakahau, e āhei ana koe ki te whakapā mai mō kā ara me kā wāhi e whai tautoko ai.

**Ka kōrero au ki a wai ki te hiahia au i ētahi kōrero anō?**

Mō ētahi kōrero anō, whakapāhia mai ki te Tira Rakahau o DBI ki admin@donaldbeasley.org.nz, 0800 878 839 rānei. He koreutu ki te waea mai.

**Ka kōrero au ki a wai mō te tautoko ki te hauora Māori?**

Ki te pīraki koe ki te kōrero totika ki te Kairakahau Māori Tūhono mō te Donald Beasley Institute, tēnā whakapā mai ki te tari: admin@donaldbeasley.org.nz

Waea koreutu: 0800 878 839

**Ka kōrero au ki a wai ki te hiahia au i ētahi kōrero mōtuhake mō taku uruka atu?**

Ki te pīraki koe ki te kōrero ki tētahi, kāore ōna pāka ki te rakahau nei, whakapāhia atu ki tētahi mākai motuhake mō te hauora me te hauātaka:

Waea koreutu: 0800 555 050

Waea whakaahua: 0800 2 SUPPORT (0800 2787 7678)

Īmēra: advocacy@advocacy.org.nz

Paetukutuku: <https://www.advocacy.org.nz/>

**Ka kōrero au ki a wai mēnā e āwakawaka ana au ki kā matatika o tēnei rakahau?**

Kua whakaaehia tēnei rakahau e te Northern B Health and Disability Ethics Committee. Ko te tikaka o tēnei, ko āta tirohia tēnei rakahau e tētahi rōpū motuhake kia mōhio ai he mea haumaru te rakahau nei, ā, ka noho tou tā mātou mahi i raro i kā tikaka o te manaaki takata.

Whakapāka ki te Kōmiti Matatika:

Waea Koreutu: 0800 4 ETHICS

Imēra: hdecs@moh.govt.nz